
	[bookmark: _Hlk151381149]Būsimos parodos, renginiai

	2026 08 23-25 
	Autumn Gift & Home Show
Dublinas
	Gift & Home – Welcoming you to the Gift & Home Fair
	

	2026 09 10
	Digital Velocity konferencija ir paroda Dubline
	Digital Velocity 2026 – Digital Velocity
	Renginys elektroninės prekybos plėtros klausimais

	2026 09 15-17
	Nacionalinis arimo čempionatas, Tullamore
	https://www.npa.ie/ 
	Airijos didžiausia žemės ūkio paroda, kurią aplanko iki 400 tūks. lankytojų 

	2026 09 23-24
	Medical Technology Ireland Expo and Conference, Galway
	https://www.medicaltechnologyireland.com/

	

	2026 09 23
	ZEB Summit 2026
Dublinas
	ZEB Summit 2026 | Zero Emission Buildings Conference at RDS
	Renginys  architektūros, inžinerijos, statybos, gamybos ir politikos atstovams apie aukšto energinio efektyvumo pastatus ir pastatų modernizavimą, leidžiantį pasiekti NZEB ir „Passive House“ lygio rezultatus.

	2026 09 30
	European Big Data Value Forum. 

	European Big Data Value Forum EBDVF | Data and AI Event
	Vienas iš Airijos pirmininkavimo renginių, skirtas skatinti partnerystes ir konsorciumus Europos Horizonto 4 klasteryje.  

	2026 10 14
	Tarptautinis dirbtinio intelekto (DI) viršūnių susitikimą „DI kaip Europos augimo variklis“.
	Organizuoja Airijos įmonių, turizmo ir darbo ministerija kartu su Europos komisija, kaip Airijos pirmininkavimo ES Tarybai renginį International AI Summit. Nėra viešos registracijos, renginys tik su pakvietimais. 

	2026 10 16-18
	PTSB Ideal Home Show
Dublinas
	https://idealhome.ie/
	

	[bookmark: _Hlk215217523]2026 10 20-21
	Pasaulinis bioekonomikos aukščiausiojo lygio susitikimas (GBS 2026), Dublinas 
	Global Bioeconomy Summit 2026
Organizuoja Airijos žemės ūkio, maisto ir jūrų departamentas, Klimato, energetikos ir aplinkos departamentas bei Tarptautinė pasaulinės bioekonomikos patariamoji taryba (IACGB). Su Airijos pirmininkavimu ES Tarybai susijęs renginys, tikimąsi virš 1000 dalyvių. Registracija atvira, galima dalyvauti ir su stendu (mokamas). 

	2026 11 16-17
	CIOTSEC26 – Ireland’s Operational Technology Cybersecurity Conference 2026
	Home - Cyber Ireland
	Informacija apie konferenciją ir parodą bus paskelbta vėliau

	2026 12 02-03
	MedTech Rising
Galway
	medtechrising.ie
	Didelis medicininių technologijų pramonės renginys

	2027 01 22-24
	Holiday World Show Dublin
	https://www.holidayworldshow.com/ 
	Didžiausia Airijoje turizmo paroda, kurioje Ambasada planuoja tradiciškai dalyvauti su Lietuvos stendu ir kviečia prisijungti partnerius

	2027 01 28 
	BioPharma & Life Sciences - Connected Live, Korkas
	https://www.biotransformationevent.com 
	Planuojamas Lietuvos dalyvavimas pristatant Europos Horizonto partnerytes

	Įvykę renginiai/parodos

	
	

	Lietuvos eksportuotojams aktuali informacija

	2026 07 13
	Ambasada  Airijos verslo organizacijoms išplatino Lietuvos ekonomikos ir verslo pasiekimų naujienlaiškį „Lithuania – Economic Highligts, July 2026“. 

	Airijos viešieji pirkimai skelbiami čia:
· Airijos Vyriausybės viešųjų pirkimų įrankyje: European Dynamics - Welcome to eTenders;
· Europos Sąjungos viešųjų pirkimų įrankyje TED - EU Tenders, the Supplement to the Official Journal - TED

	Enterprise Ireland yra parengusi eksportuotojams gidą dėl atitikimo aplinkos, socialinės ir valdymo (ESG) reikalavimams, kuriuos kelia didžiosios ES įmonės savo tiekėjams ir partneriams.  Gide pateikiami tiek bendrieji reikalavimai, tiek specifiniai reikalavimai Prancūzijoje, Vokietijoje, Italijoje ir Ispanijoje. 
	Navigating_ESG_Procurement (1).pdf

	Investicijoms pritraukti į Lietuvą aktuali informacija

	2026 liepa
	DC Byte duomenų centrų rinkų apžvalgoje  konstatuojamos Dublino problemos. Pora citatų: 
- „Microsoft“, „Amazon“ ir „Meta“ visos atsitraukia nuo Dublino, o „Microsoft“ kaip alternatyvą svarsto Šiaurės šalis;
- Dublinas nebėra lengvai auganti rinka. Didieji technologijų gigantai ir tiekėjai greičiausiai toliau ieškos alternatyvų, pavyzdžiui, Šiaurės šalių, o spekuliacinis nekilnojamojo turto vystymas Airijoje taps žymiai rizikingesnis, jei nebus laiku išspręstos su elektros energija, planavimu ir vieta susijusios problemos.

Airijos politikams sunku ignoruoti visuomenės neigiamą požiūrį į duomenų centrų plėtrą. Praėjusį gruodį vyriausybė panaikino de facto moratoriumą dėl naujų duomenų centrų prijungimo prie elektros tinklo, kuris galiojo nuo 2021 m, lengvinamos statybos leidimų išdavimo procedūros, bet  tebegalioja reikalavimas 80 proc. reikalingos energijos generuoti savo pajėgumais iš tvarios energijos šaltinių. „Lumcloon Energy“ paraiška gauti statybos leidimą „Red Admiral“ projektui (1 mlrd eur vertės saulės baterijų parkas ir duomenų centras) Westmeath įstrigo apskundimo procese. 
	2026 Global Data Centre Index Report | DC Byte


Plans for €1bn Westmeath data centre stalled – The Irish Times

	2026 07 03
	Investicijų agentūra „IDA Ireland“ teigia, kad nepaisant tebesitęsiančio pasaulinio neapibrėžtumo, per pirmuosius šešis 2026 m. mėnesius tarptautinių investicijų į Airiją tempas paspartėjo. Tarp naujų investicijų buvo 54 pirmą kartą investavusios įmonės, 39 esamų įmonių plėtros projektai ir 57 mokslinių tyrimų, plėtros ir inovacijų (RD&I) projektai. JAV investicijų ir toliau dominavo, sudarydamos apie 65 proc.
Svarbiausios šių metų naujienos: „Novo Nordisk“ 432 mln. eurų investicija į gamybos įrenginių plėtrą Atlone; mikroschemų gamintojo „Qualcomm“ 125 mln. eurų investicija plėsti savo Korko padalinį, kaip strateginį dirbtinio intelekto ramstį; ir „OpenText“ 105 mln. eurų investicija, dėl kurios įmonės Airijos padaliniuose bus sukurta 400 papildomų darbo vietų. 
2026 m. taip pat vyko veikla finansinių paslaugų, fintech ir skaitmeninių mokėjimų srityse, o tokios įmonės kaip „Currenxie“, „Monzo“, „CoinJar“ ir „Quashio“ vykdytos pasaulinės investicijos rodo aiškią Airijos stiprybę fintech ir skaitmeninių finansų srityse.
Dirbtinio intelekto (AI) inovacijos yra daugelio pirmojo pusmečio investicijų bruožas, pabrėžiantis Airijos augančią reputaciją šioje srityje. Be „Qualcomm“, „MongoDB“ ir „OpenText“ investicijų, nemažai įmonių pasirinko Airiją pažangių technologijų plėtrai ir didelio masto inovacijoms. Tarp jų – „Klaviyo“, dirbtinio intelekto pagrindu veikianti klientų santykių valdymo (CRM) sistema, sukurta B2C prekių ženklams, kuri paskelbė apie savo inžinerijos centro atidarymą Dubline; „Anthropic“, kuri, plėsdama veiklą Dubline, sukuria 200 darbo vietų; „Medtronic“, paskelbusi apie Europos programinės įrangos kūrimo centro įkūrimą Golvėjuje; ir „Rippling“, kuri atidarė naują biurą Dubline, siekdama sukurti 150 darbo vietų, kad patenkintų dirbtinio intelekto srities darbo jėgos poreikį visoje EMEA regione.
	IDA-backed investment into Ireland accelerates despite global uncertainty – The Irish Times
IDA Ireland Secures 190 Investments in H1 2026 | IDA Ireland

	2026 07 10
	JAV tarptautinės korporacijos argumentuoja, kad renkasi investuoti į Airiją dėl kvalifikuotos darbo jėgos pasiūlos. Airijos Vyriausybės ar IDA Ireland kalba apie stabilią politinę aplinką. Apie mokestines lengvatas vengiama kalbėti, nes tai „gali kelti susierzinimą tiek Vašingtone, tiek Briuselyje“. Tačiau po keturių dešimtmečių beveik nepertraukiamų JAV investicijų atsirado dar viena pritraukianti jėga – įmonių klasteriai. Tai, kad Airijoje įsikūrusios 16 iš 20 didžiausių pasaulio technologijų įmonių, tarp kurių yra tokios žinomos kompanijos kaip „Apple“, „Microsoft“ ir „Alphabet“, suteikia IDA puikų argumentą pritraukiant kitus investuotojus.
	Why US multinationals keep choosing Ireland. It’s not just the tax or workforce – The Irish Times

	2026 07 13
	„Intel“ investuos 5 mlrd. eurų į puslaidininkių gamybos plėtrą Airijoje.  JAV mikroschemų gamintojas siekia padidinti dirbtinio intelekto sistemose naudojamų procesorių gamybą, taip prisidėdamas prie Europos siekio sukurti stipresnę mikroschemų pramonę, tačiau praėjusiais metais bendrovė atšaukė planus statyti 30 mlrd. eurų vertės gamyklą Magdeburge. Taip pat buvo atidėtas gamyklos statybos projektas Lenkijoje, nes „Intel“ pareiškė siekianti „optimizuoti gamybos tinklą ir padidinti investuoto kapitalo grąžą“.
	Why is Intel investing €5bn in its Leixlip campus? – The Irish Times

	Lietuvos verslo plėtrai aktuali informacija

	2026 07 17
	Airijos Mažų atlyginimų komisija rekomendavo nacionalinį minimalų valandinį atlygį (MVA) padidinti 79 centais už valandą. Jei šią rekomendaciją patvirtins Ministrų kabinetas, nuo kitų metų sausio 1 d. MVA padidės nuo 14,15 € už valandą iki 14,94 €. 79 centų suma atitinka 5,6 proc. padidėjimą, palyginti su dabartiniu dydžiu, ir šiek tiek viršija šiems metams prognozuojamą 3,5 proc. infliacijos lygį, taip pat viršija daugelį neseniai sudarytų darbo užmokesčio susitarimų privačiame sektoriuje. Suaugusio darbuotojo, dirbančio standartinę 39 valandų darbo savaitę, minimalus savaitinis darbo užmokestis padidės iki 582,66 eurų, o MMA – iki 30 298,32 eurų, pirmą kartą peržengiant 30 000 eurų ribą. Airijoje maždaug 200 000 žmonių gauna minimalų darbo užmokestį; šią grupę sudaro neproporcingai daug moterų, jaunesnių darbuotojų ir neįgaliųjų. Daugelis jų dirba mažmeninės prekybos, apgyvendinimo ir paslaugų sektoriuose. Vis tik toks padidinimas nepasieks 2027 m. prognozuojamo atlygio, kuris užtikrintų minimalų pragyvenimo lygį – tam reikalingas būtų 15,40 €/val atlygis. 
	Increase of 79c per hour to minimum wage recommended to Minister by pay commission – The Irish Times

	2026 07 29
	Europos Komisija pritarė Airijos skaitmeninių žaidimų mokesčių lengvatos taikymo srities išplėtimui, įtraukiant po žaidimo išleidimo pateikiamą turinį. Išplėsta mokesčių lengvata leis paremti žaidimo tobulinimą laikotarpiu nuo išleidimo iki trejų metų. Reikalavimus atitinkančioms išlaidoms bus suteikiama 32 proc. dydžio mokesčių lengvata nuo mažiausios iš šių sumų: reikalavimus atitinkančių išlaidų, 80 proc. reikalavimus atitinkančių išlaidų arba 25 mln. eurų (už visą žaidimą, įskaitant tiek prieš išleidimą, tiek po jo patirtas išlaidas). Mažiausia suma, kurią privaloma išleisti žaidimo kūrimui, išlieka 100 000 eurų.
	Tánaiste and Minister O’Donovan confirm EU approval for expanded Digital Games Tax Credit

	Lietuvos ekonominiam saugumui aktuali informacija

	2026 07 06
	Airijos Vyriausybė vykdo viešąsias konsultacijas dėl naujos kibernetinio saugumo strategijos parengimo. Ji bus remiantis 2025 m. gruodžio mėn. paskelbtu „2025 m. nacionaliniu kibernetinių rizikų vertinimu“, kuriame pateiktos penkios rekomendacijos, kaip spręsti valstybei kylančias  rizikas: 1. Stiprinti matomumą ir aptikimą; 2. Įdiegti proaktyvius kibernetinės gynybos pajėgumus; 3. Didinti nacionalinį atsparumą; 4. Užtikrinti kritinių tiekimo grandinių saugumą; 5. Investuoti į nacionalinius kibernetinius pajėgumus. Šiomis rekomendacijomis bus grindžiama nauja strategija, atsižvelgiant į viešųjų konsultacijų rezultatus. 
	Public consultation on the draft National Cyber Security Strategy

	2026 07 29
	Naujas tyrimas parodė, kad net du trečdaliai iš apklaustų 250 Airijos įmonių per pastaruosius metus patyrė bent vieną kibernetinę ataką, o daugiau nei trečdalis per pastaruosius 12 mėnesių patyrė daugiau nei tris atakas.
	Most Irish businesses hit with cyberattacks in last year, survey says – The Irish Times

	 Lietuvos turizmo sektoriui aktuali informacija

	2026 07 01
	Airijos kelionių agentų asociacijos ITAA naujienlaiškyje ambasada paskelbė žinutę apie Keliauk Lietuvoje mokomąją platformą: "Lithuania Expert“ is a complimentary online learning platform designed specifically for tour operators, travel agents, and travel trade partners“.

	2026 07 09
	Airijos kelionių agentų asociacijos ITAA naujienlaiškyje ambasada paskelbė Airijos kelionių agentų asociacijos ITAA naujienlaiškyje ambasada paskelbė žinutę  „Kaunas continues to impress visitors with its rich mix of culture, attractions, and entertainment“ ir nuorodą į KaunasIn svetainę.

	2026 07 29
	Airijos kelionių agentų asociacijos ITAA naujienlaiškyje ambasada paskelbė žinutę „Discover your summer sweet spot in Lithuania“ su nuoroda į atitinkamą Keliauk Lietuvoje svetainės skiltį.

	2026 07 16
	Priimtas įstatymas, leidžiantis Susisiekimo ministrui panaikinti Dublino oro uosto apribojimus. Ministras žada nedelsdamas pradėti įstatymo įgyvendinimo procedūras, o tuo tarpu apribojimas lieka faktiškai suspenduotas. Pernai metais Dublino oro uostas priėmė 36,4 mln. keleivių, t.y. 32 mln. keleivių apribojimas buvo viršytas.
	Darragh O’Brien to axe Dublin Airport cap ‘as soon as possible’ – The Irish Times

	2026 07 16
	Airijos aviacijos tarnyba (IAA) siūlo kitais metais 15 procentų sumažinti Dublino oro uosto mokestį iki 8,85 euro/keleiviui. Oro uosto operatorius – valstybinė įmonė DAA – įspėja, kad siūlomas finansavimo sumažinimas pakenks jos galimybėms investuoti į plėtrą. Oro linijos teigia, kad nors toks sumažinimas tiesiogiai nebus perduotas keleiviams, bet oro uostų mokesčiai turi įtakos savikainai ir oro linijos renkasi dislokuoti orlaivius ir maršrutus pigesniuose oro uostuose, taip padidindamos pasirinkimą ir konkurenciją, o tai lemia mažesnes bilietų kainas. „Ryanair“, kuri Dubline per metus aptarnauja apie 20 milijonų keleivių, teigia, kad jei valdžios institucijos iš tiesų sumažins mokesčius iki 8,85 eur, tai kitais metais padidins vietų skaičių dar dviem milijonais. IAA teigia, kad didesnis keleivių skaičius padidins oro uosto pajamas, taip užtikrindamas tolesnes galimybes investicijoms. Sprendimą dėl ateinančių 5 metų laikotarpio IAA turėtų priimti iki š.m. pabaigos.
	Regulators want to cut Dublin Airport’s passenger charges. Here’s why... – The Irish Times

	Bendradarbiavimas MTEP/Inovacijos

	2026 07 03
	Airijos integruotos fotonikos įmonė „Pilot Photonics“ gavo 10,4 mln. eurų finansavimą iš „Horizontas Europa“ Europos inovacijų tarybos akseleratoriaus programos. Šios lėšos bus investuotos į kitą  „Pilot Photonics“ augimo etapą, įskaitant produktų sertifikavimą, didelio masto gamybą ir komandos plėtrą Airijoje bei tarptautiniu mastu. Įmonė sukūrė patentuotą fotoninių lustų technologiją, kuri, kaip teigia pati įmonė, naudoja lazerio šviesą itin grynų belaidžių signalų generavimui; ši technologija skirta dirbtinio intelekto duomenų centrams, palydoviniam ryšiui bei 5G ir 6G mobiliesiems tinklams.
	Dublin’s Pilot Photonics wins €10.4m EIC backing for photonic chip scale-up

	Bendra ekonominė informacija

	2026 07 02
	Liepos 1 d. prasidėjo Airijos pirmininkavimas ES Tarybai. Airijos pramonininkų konfederacija „Ibec“ verslo prioritetus išdėstė savo politikos dokumente „Tvirta ir konkurencinga ES – realybė“.  
2026 m. vasaros specialusis leidinys „Ibec Europe & Global Focus“ taip pat skirtas  Airijos aštuntajai ES Tarybos pirmininkavimo kadencijai. Jame pateikiami verslo lūkesčiai klausimais, kuriuos svarstys 10 Tarybos sudėčių Airijos pirmininkavimo ES laikotarpiu ir aprašomas „Ibec“ bendradarbiavimas su Europos Komisijos nariais bei asociacijomis. 
	‘Making a Resilient, Competitive EU a Reality’

Ibec Europe & Global Focus

	[bookmark: _Hlk208839249]2026 07 02
	Remiantis bendrovės pateiktais duomenimis pagal naujas Europos Sąjungos informacijos atskleidimo taisykles, „Microsoft“ Airijoje praėjusiais metais sumokėjo 5,6 mlrd. JAV dolerių (4,9 mlrd. eurų) mokesčių – tai sudaro beveik penktadalį visų per metus sumokėtų mokesčių pasauliniu mastu.  
	Microsoft’s Irish business paid $5.6bn in corporation tax last year – The Irish Times

	2026 07 03
	Iš dalies pakeisti Airijos vartotojų teisių įstatymai, siekiant sustiprinti vartotojų, perkančių finansinius produktus ar paslaugas internetu arba telefonu, apsaugą. Įsigaliojus naujoms taisyklėms, vartotojai, pirkdami finansinius produktus ar paslaugas, nebus priversti bendrauti su internetiniais pokalbių robotais ir galės  paprašyti, kad jiems padėtų žmogus. Taip siekiant užtikrinti, kad vartotojai suprastų visas sutarties pasekmes savo finansinei padėčiai. Naujosios taisyklės taip pat riboja slaptų internetinių rinkodaros metodų, kuriais siekiama apgauti žmones, kad jie įsigytų paslaugas ar produktus, kurių kitu atveju galbūt nepasirinktų, naudojimą.
	Chatbot clampdown as right to speak to a human when buying financial products signed into law | Irish Independent

	2026 07 13
	Rengiantis pateikti 2027 m. biudžetą, Airijos ministras pirmininkas Micheál Martin sušaukė trečiąjį metinį konkurencingumo viršūnių susitikimą, kuris vyko „Intel“ būstinėje Leixlip mieste. Nacionalinės konkurencingumo ir produktyvumo tarybos pirmininkas profesorius Alan Barrett pažymėjo, kad šių metų ataskaitoje „Airijos konkurencingumo iššūkis 2026“  akcentuojamas poreikis stiprinti Airijos gebėjimus atlaikyti būsimus ekonominius sukrėtimus, tuo pačiu išlaikant produktyvumo ir konkurencingumo augimą bei didinant Airijos ekonominį atsparumą. Siekiant šio tikslo, ataskaitoje išskiriami šie pagrindiniai prioritetai: ekonominio ir energetinio atsparumo didinimas; reguliavimo reformos ir supaprastinimo pažanga; verslo sąnaudų mažinimas; darbo rinkos adaptacija prisitaikant prie  dirbtinio intelekto sukeliamų pokyčių.
Airijos pramonininkų konfederacijos IBEC pasiūlymas 2027 metų biudžetui  akcentuoja būtinybę valstybei investuoti į tris strateginius ramsčius: I) talentų ugdymo ir perkvalifikavimo programas; II) dirbtinį intelektą, skaitmeninio raštingumo didinimą,  kibernetinį saugumą, mokslinių tyrimų ir inovacijų plėtrą; III) energetinį saugumą, energijos kainų mažinimą ir apsaugą nuo kainų šuolių, kritinės infrastruktūros statybą, paramą įmonių dekarbonizacijai.
	IBEC pasiūlymas 2027 metų biudžetui 

	2026 07 16
	Airijos pramonininkų konfederacijos „Ibec“ 2026 m. pirmojo pusmečio ekonomikos apžvalgoje konstatuojama, 2026 m. augimo rodikliai bus nepastovūs, visų pirma dėl pernai metais stipriai augusio farmacijos produktų eksporto į JAV, bijantis muitų įvedimo (Airijos eksportas į JAV išaugo nuo 22 mlrd. eurų 2024 m. I ketv. iki 60 mlrd. eurų 2025 m. I ketv., o 2026 m. I ketv. buvo tik 17 mlrd. eurų). Be to, dirbtinio intelekto (DI) plitimas pasauliniu mastu pastebimas ir Airijos prekybos ir investicijų rodikliuose – tiek importas (įskaitant reeksportą į JK), tiek eksportas DI įrangos padvigubėjo, taip pat augo privačios investicijos. Airijos didelė priklausomybė nuo importuojamos energijos yra vienas iš infliacijos veiksnių, kurį pagal dabartines prognozes 2026 m. sudarys 3,6 %, tačiau ji priklausys nuo geopolitinių įvykių. Vidaus ekonomikos analizė rodo, kad vartojimo išlaidos išlieka stabilios, tačiau infliacija sumažins jų augimo tempą. Darbo rinka taip pat rodo sulėtėjimo požymius. Kita vertus, investicijos išlieka stiprios. Didėjančios viešosios investicijos kasmet didins metinį nacionalinių pajamų augimą maždaug 0,5 % iki šio dešimtmečio pabaigos. Taigi nors dėl daugianacionalinių kompanijų veiklos sulėtėjimo BVP augimas šiemet prognozuojamas tik 0,9 proc. (2025 m. 8,1 proc.), o eliminavus jų įtaką modifikuotos vidaus paklausos rodiklio augimas prognozuojamas 3,3 proc. (2025 m. 4,8 proc. ).  
	„Ibec“ 2026 m. pirmojo pusmečio ekonomikos apžvalgoje
Irish economy to grow at ‘steadier’ pace in 2026 as global risks bite, says PwC – The Irish Times

	2026 07 22
	Airijos vyriausybė paskelbė Vasaros ekonominį pranešimą (Summer Economic Statement), kuriuo pradedamas kitų metų biudžeto formavimo procesas. Konstatuojama, kad vidaus ekonomika tebėra palyginti stabilioje padėtyje, o artimiausios neigiamos rizikos, palyginti su pavasariu, šiek tiek sumažėjo, nors ir neišnyko, nes geopolitinė situacija tebėra labai neaiški.
2027 m. biudžeto projekte  planuojamas bendras 8,5 mlrd. eurų naudų paketas, kurį sudarys tiek mokesčių sumažinimai, tiek viešųjų išlaidų padidinimai. Planuojamos 1,5 mlrd. eurų vertės papildomos mokesčių lengvatos, tačiau ekspertų nuomone tam gali prireikti didinti kai kuriuos kitus mokesčius (pvz., vėl įvesti mokestį bankams). Bendros biudžeto išlaidos 2027 m. bus 7 mlrd. eurų (5,9 proc.) didesnės, nei patikslinta 2026 m. vyriausybės išlaidų viršutinė riba. Bendros išlaidos sieks 125,5 mlrd. eurų, iš kurių einamosios išlaidos sudarys 105,2 mlrd. eurų, o kapitalinės išlaidos – 20,3 mlrd. eurų.  
2027 m. biudžetą siekiama subalansuoti taip, kad būtų sprendžiami dabartiniai politiniai uždaviniai bei pasirengiama būsimiems struktūriniams pokyčiams. Tuo tikslu 2024 m. įsteigti „Ateities Airijos fondas“ ir „Infrastruktūros, klimato ir gamtos apsaugos ir fondas“. Siekdama paskirstyti naštą tarp kartų, vyriausybė didelę korporacijų pelno mokesčio dalį perveda į „Ateities Airijos fondą“.
	SES 2026

Summer_Economic_Statement_2026_-_Chartpack.xlsx

	Kita ekonominiam bendradarbiavimui aktuali informacija




Parengė: 
LR ambasados Airijoje ministrė patarėja Renata Rinkauskienė 
Tel.: +353 1 2035710, mob.tel.: +353 87 4799563, renata.rinkauskiene@urm.lt    


